Хьехархо! Массанена а цхьа ший хьамсара шийна гарга хеташ дош да из. Из дош цIаккха а дицлуц адама, къаьстта дикача хьехархочо шийх алийтар хIаьта а. Доккха дукъ да хьехархочун тIалаттар. Цун керттера декхар да, дунен тIа латташ долча гIулакхех, ше хьалхадоахача Iилмах бола кхетам лакха болаш, хьаькъал долаш, бер хилийтар. Цунга хьежжа, ший Даьймехкацара безам, Iалам лорадар, адамашца тарлуш ваха хар из доацаш кхы а дукха декхараш да хьехархочо кхоачашде а дезаш, цо хьалдизанза дарг а доацаш.